ফলে যারা বলেন, মুজিব বাংলাদেশ স্বাধীন করার সিদ্ধান্তটি নেন ২৫শে মার্চ পাকিস্তান আর্মির এ্যাকশনের পর, তারা সত্য বলেন না। মুজিব সে সিদ্ধান্ত অনেক পূর্বেই নিয়েছিলেন। এবং সে সিদ্ধান্তটি নিয়েছিলেন ভারতের সাথে মিলে। আওয়ামী লীগের প্রথম সারির নেতা এবং সাবেক সাধারণ সম্পাদক জনাব আব্দুর রাজ্জাক সাপ্তাহিক মেঘনায় দেওয়া এক সাক্ষাতকারে বলেছেন, মুজিব তাদেরকে ভারতের সাথে যোগাযোগ করতে বলেছিলেন। সেখান থেকে সাহায্য মিলবে সে আশ্বাসও দিয়েছেন। মুজিবের ষড়যন্ত্র শুধু পাকিস্তানের বিরুদ্ধে ছিল না, ছিল সমগ্র মুসলিম উম্মাহর বিরুদ্ধে। কারণ তার ষড়যন্ত্রে শুধু পাকিস্তান দূর্বল হয়নি। দূর্বল হয়েছে বাংলাদেশও। দূর্বল হয়েছে সমগ্র মুসলিম উম্মাহ। ভারতের থাবায় পড়েছে বাংলাদেশের ১৬ কোটি মুসলমান। বাংলার মুসলমানেরা বিশ্বের সর্ববৃহৎ মুসলিম রাষ্ট্রের সংখ্যাগরিষ্ঠ জনগন রূপে বিশ্বরাজনীতিতে যে প্রভাব ফেলতে পারতো সে সুযোগ ধুলিস্যাৎ হয়ে গেল।